Letter of a Non - Greek Complaining about Wages and Contemptuous Treatment
Material: papyrus
Place: Arsinoites
Categories: Brief (privat)
NN an Zenon
Beschwerden
schlechte Behandlung
weil er kein Grieche ist
Kamele
Syrien
Flucht
Armut
keine Bezahlung für Lohn
δ..... Ζήνωνι χαίρειν. καλῶς ποιεῖς εἰ ἔρρωσαι. ἔρρω
μαι δὲ καὶ αὐτός. ἐπίστασαι ὡς κατέλιπές με ἐν Συρίαι μετὰ 
Κρότου καὶ ἐποίουν πάντα τὰ προστασσόμενα τὰ κα
τὰ ς καμήλους καὶ ἤμην σο[ι] ἀνέγκλητ[ο]ς. σοῦ δὲ προστά
ξαντός μοι ὀψώνιον διδόναι ἃ σὺ συνέταξας οὐκ ἐδίδου 
μοι οὐθὲν. ἐπεὶ δὴ πολλάκ[ι]ς μου δεομένου διδόναι μοι 
ἃ σὺ συνέταξας οὐκ ἐδίδου μοι οὐθὲν Κρότος, ἀλλʼ  
 ἐκέλευ
έμ με ἀπαλλάσσεσθαι, χρόνον μὲν οὖν πολὺν ἐκαρτέ
ρουν σε προσδεχόμενος, ἐπεὶ δὲ τῶν ἀναγκαίων ἐν
δεὴς ἤμην καὶ οὐθὲν ἠδυνάμην οὐθαμόθεν πορί
ζειν, ἠναγκάσθην ἀποτρέχειν εἰς Συρίαν ἵνα μὴ τῶι 
λιμῶι παραπόλωμαι. ἔγραψα οὖν σοι ἵνα εἰδῆις ὅτι Κρό
τος αἴτιος. σοῦ δὲ πάλιν με ἀποστείλαντος εἰς Φιλαδέλφειαν 
πρὸς Ἰάσονα καὶ ποιοῦντός μου πάντα τὰ προστασσόμενα, 
ἃ σύ μοι συνέταξας οὐθέν μοι διδωι ἤδη μηνῶν ἑννέα  
τὸ ἔλαιον οὐ δὲ σῖτον ἀλλὰ παρὰ δίμηνον ὅταν καὶ τὰ ἱμάτια ποδῶται. 
ἐγὼ δὲ καὶ θέρος καὶ χειμῶνα ἐν τῶι πόνωι γίνομαι. ὁ δέ μοι συντάσ
σει ὄξος λαμβάνειν εἰς ὀψώνιον. ἀλλὰ κατεγνώκασίμ μου ὅτι εἰμὶ 
βάρβαρος. δέομαι οὖν σου εἴ σοι δοκεῖ συντάξαι αὐτοῖς ὅπως τὰ ὀφειλόμενα 
κομίσωμαι καὶ τοῦ λοιποῦ εὐτάκτωσίν μοι ἵνα μὴ τῶι λιμῶι παρα
πόλωμαι ὅτι οὐκ ἐπίσταμαι ἑλληνίζειν. σὺ οὖν καλῶς ἂν ποιήσαις 
ἐπιστροφήν μου ποιησάμενος. ἐγὼ δὲ εὔχομαι πᾶσι τοῖς θεοῖς καὶ τῶι 
δαίμονι τοῦ βασιλέως σε ὑγιαίνειν καὶ ἐλθεῖν τὸ τάχος πρὸς ἡμᾶς ὅπως 
αὐτὸς ἰδῆις ὅτι ἀνέγκλητός εἰμι. 
ἔρρωσο.
Ζήνωνι